cyanic-selkie/wikianc huggingface dataset:
Dorney Lake
thumb|right|Dorney Lake Dorney Lake (einnig kallað Eton College Rowing Centre eða Eton Dorney) er manngert stöðuvatn hannað fyrir kappróðra við þorpið Dorney í Buckinghamshire, nálægt bæjunum Windsor og Eton. Vatnið var gert af menntaskólanum Eton College sem á það og rekur.
3. deild karla í knattspyrnu
3. deild karla í knattspyrnu er fjórða hæsta deildin í íslenskri knattspyrnu. Deildin var stofnuð árið 1982 undir nafninu ''4. deild'' og bar það nafn til 1997 þegar nafninu var breytt í núverandi nafn. Í 3. deild var leikið í 4 riðlum, riðli A, B, C og D. Á ársþingi KSÍ í febrúar 2012 var samþykkt tillaga þess efnis að 3. deild skyldi breytt í 10 liða deild og hennar í stað koma ný deild, 4. deild karla í knattspyrnu sem yrði neðsta deild mótsins.
Karl 15. Svíakonungur
thumb|right|Karl 15. Karl 15. (Carl Ludvig Eugen, 3. maí 1826 – 18. september 1872) var konungur Svíþjóðar og Noregs frá 8. júlí 1859 til dauðadags en hafði verið ríkisstjóri frá 25. september 1857 vegna veikinda föður síns.
Karl var elsti sonur Óskars 1. Svíakonungs og Jósefínu drottningar. Hann hafði mikinn áhuga á norrænni samvinnu og samstarfi og var náinn vinur Friðriks 7. Danakonungs. Hann var mjög umbótasinnaður og studdi margvísleg framfaramál, meðal annars á sviði stjórnmála, trúfrelsis, refsilöggjafar og samgangna. Á stjórnartíð hans fengu konur kosningarétt til sveitastjórna og árið 1858 stóð hann að lagasetningu sem veitti ógiftum, fullorðnum konum fullt sjálfræði, þó fyrst í stað aðeins ef þær sóttu um það. Systir hans, Evgenía prinsessa, varð að líkindum fyrst sænskra kvenna til að njóta þeirra réttinda.
Karl var mikill áhugamaður um bókmenntir og listir, orti sjálfur ljóð og gaf út ljóðabækur. Einnig var hann listmálari og voru verk hans sýnd á sýningum sænsku listaakademíunnar. Hann var mjög skapmikill og þótti oft hryssingslegur í framkomu, kærulaus og raupsamur, en var þrátt fyrir það mjög vinsæll meðal þegna sinna.
Fjölskylda
Karl giftist Lovísu af Hollandi 19. júní 1850. Hjónaband þeirra var ekki hamingjusamt, enda voru þau mjög ólík. Konungurinn var líka afar kvensamur og átti fjölmargar hjákonur. Börn þeirra voru:
Eftir fæðingu Karls prins var ljóst að Lovísa krónprinsessa gæti ekki alið fleiri börn og þegar prinsinn dó á öðru ári reyndi Karl konungur mikið að fá þingið til að breyta stjórnarskránni þannig að konur gætu erft ríkið en það tókst ekki. Þegar hann dó var það því Óskar bróðir hans sem tók við völdum. Tveir dóttursynir hans urðu þó konungar, þeir Kristján 10. Danakonungur og Hákon 5. Noregskonungur.
Albertville
thumb|right|Albertville Albertville er bær í umdæminu Savoie í Auvergne-Rhône-Alpes-héraði í suðausturhluta Frakklands. Bærinn stendur við ána Arly. Íbúar eru tæplega 19.000. Bærinn er aðallega þekktur fyrir að hafa hýst Vetrarólympíuleikana 1992.
Joshua Kennedy
Joshua Kennedy (fæddur 20. ágúst 1982) er ástralskur fyrrverandi knattspyrnumaður. Hann spilaði 36 leiki og skoraði 17 mörk með landsliðinu.
Æðra forritunarmál
Æðra forritunarmál eða hámál er forritunarmál sem í samanburði við lágmál er að jafnaði óhlutbundnara, auðveldara í notkun og auðveldara í flutningi milli verkvanga (mismunandi örgjörva eða stýrikerfa). Dæmi um hámál eru t.d. C++, Java, JavaScript, Julia, Lisp, Python, Prolog, Ada og Delphi.
HTML er ívafsmál en ekki forritunarmál; SQL sem er fyrirspurnarmál, er almennt ekki talið forritunarmál (er þó strangt til tekið í nýrri útgáfum), sem er oft notað af forriturum, venjulega í "bland" með almennu forritunarmáli.
Eftir að forrit hefur verið smíðað í hámáli er það vistþýtt yfir í svokallað vélamál svo það sé keyranlegt á tölvunni.
Hér að neðan er dæmi um lítið forrit sem umreiknar hitastig úr Celsíus yfir í Farenheit, í C++:
Langflest, en ekki öll, forritunarmál (Nim er t.d. undantekning), gera greinarmun á stórum og litlum staf, og þó svo að t.d. sé í lagi að nefna breytuna í forritinu hér að ofan Celsíus, er mjög algent að fólk haldi sig við litla stafi, eða noti stóra stafi í ákv. tilgangi í einstaka aðstæðum. Ef breytan væri með stórum staf, þarf s.s. samræmi þar sem hún er annars staðar notuð, en það samræmi þarf ekki í textastrengnum eins og sést með Fareinheit. Margir forritarar nota ensk breytuheiti (og fyrir nöfn á öðru, s.s. föllum), af gömlum vana, frá því að forritunarmál réðu ekki við séríslenska stafi, eða af góðum ástæðum vegna samvinnu (síðar gæti verið ráðinn erlendur forritari í íslenskt fyrirtæki, eða forrit gert opinbert öllum heiminum, "open source"). Hins vegar ráða nú mörg mál við svoleiðis stafi, eða jafnvel gríska (sem getur verið mjög gagnlegt sumu stærðfræðitengdu samhengi), kínverska, og sum jafnvel emoji (líka fyrir breytur, þar sem ekki ráðlagt, en gott er að hafa alla þessa möguleika í textastrengjum).
Leirvík (Hjaltlandseyjum)
thumb|250px|Höfnin í Leirvík Leirvík (skoska: Lerwick) er höfuðstaður og stærsti bær Hjaltlandseyja, staðsettur á austurströnd Meginlands með um það bil 7.500 íbúa. Ferjur frá Leirvík sigla reglulega til Kirkjuvogs í Orkneyjum, Aberdeen og Friðareyjar í Skotlandi, Björgvinjar í Noregi, Seyðisfjarðar á Íslandi og Þórshafnar í Færeyjum og auk þess líka til Útskers og Brúsaeyjar. Leirvík er nyrsti bær Bretlands.
Ghosts
Ghosts er tveggja manna borðspil hannað af Alex Randolph og gefið út af Milton Bradley árið 1982.
Elfarreynir
Elfareynir (Sorbus danubialis) er reynitegund.
Refasveit
Refasveit kallast byggðarlagið við enda Langadalsfjalls innst við Húnafjörð, frá Blönduósi að Laxá. Við sjóinn eru háir bakkar, en annars einkennist sveitin af melum, móum og mýrun. Í sveitinni eru fjögur vötn; Langavatn nyrst, svo Hólmavatn, Réttarvatn og loks Grafarvatn syðst.
Bæir
Bæir sem teljast til hinnar eiginlegu Refasveitar eru:
Grunnungur
Grunnungur (fræðiheiti Tinca tinca) er fiskur sem tilheyrir ætt vatnakarpa. Hann lifir í vötnum og mjög hægfara ám um alla Evrópu og Asíu, einkum þar sem er leirbotn og mikið um gróður. Hann er alæta og étur botndýr og vatnajurtir.
Grunnungur er breiður fiskur með smágert hreistur og þykka hringlaga ugga, en einn ferkantaðan bakugga. Hann er grænn á bak og gulleitur á kvið með rauð augu. Þeir verða fullvaxnir 30-50 sm að lengd og 1-2 kíló að þyngd.
Alte Pinakothek (München)
thumb|350px|Alte Pinakothek Alte Pinakothek er aðalmálverkasafn borgarinnar München. Þar má finna gömul verk eftir þekkta listamenn frá Þýskalandi, Ítalíu, Niðurlöndum, Frakklandi og Spáni.
Saga safnsins
Upphaf safnsins má rekja til gamalla mynda í eigu kjörfurstans Vilhjálms IV á 16. öld. Seinni kjörfurstar bættu við ýmsum málverkum. Málverkin voru sett upp í hinum og þessum kastölum og voru ekki aðgengileg fyrir almúgann. Í 30 ára stríðinu tóku Svíar 21 málverk og fluttu til Svíþjóðar. Aðeins fimm þeirra var skilað aftur í tímans rás. Áfram héldu kjörfurstarnir að safna og keyptu þeir einnig fjölmörg málverk af erlendum málurum. Enn var stolið mikið af myndum þegar Napoleon var í München, en hann var einnig mikill listaverkasafnari. Aðeins 27 málverkum var skilað þegar Napoleon féll. Þegar Lúðvik I varð konungur Bæjaralands, ákvað hann að búa til safnaðstöðu þar sem hægt væri að bjóða fólki upp á að skoða útvalin málverk. Safnhúsið Alte Pinakothek var því reist 1826 að hans fyrirskipan og var það vígt 1836. Fullgert var safnið stærsta safnhús heims. Jafnframt hélt Lúðvík áfram að kaupa málverk, sérstaklega eftir þýska og ítalska meistara. Eftirmenn hans söfnuðu hins vegar litlu sem engu. Með fráfalli Lúðvíks var söfnuninni miklu lokið. Á stríðstímum 20. aldar voru myndirnar teknar niður og geymdar á öruggari staði. Safnið opnaði ekki fyrr en vel eftir heimstyrjöldina síðari (1957). Þá tókst að safna fé til enn frekari málverkakaupa fyrir tilstilli banka og stórfyrirtækja.
Málverk
Safnið á í dag fleiri þúsund málverk, en aðeins um 700 eru til sýnis í 19 stórum sölum og 47 hliðarsölum. Að neðan eru aðeins helstu málarar taldir upp.
thumb|Rubens og Isabella. Mynd eftir Peter Paul Rubens. thumb|Madonnumynd eftir Leonardo da Vinci thumb|Isabella Clara Eugenia. Mynd eftir De La Cruz
Í takt við tímann
thumb Í takt við tímann er íslensk kvikmynd leikstýrð af Ágústi Guðmundssyni. Myndin er framhald af Með allt á hreinu sem var frumsýnd árið 1982.
Leikbók
Leikbók er saga þar sem lesandinn tekur þátt í sögunni með með að velja á milli valkosta. Sagan er ekki línuleg heldur getur greinst í marga þræði. Oftast eru sögueiningar málsgreinar eða blaðsíður sem hver hefur ákveðið auðkenni. Leikbækur hafa stundum verið kallaðar "Veldu þitt eigin ævintýri" (e. Choose your own adventure eða CYOA). Leikbækur voru um tíma vinsælar í prentuðu formi en vinsældir þeirra í prentmiðlum hafa dvínað því núna er mun auðveldara að gera slíkt efni sem rafbækur eða stafrænt efni fyrir spjaldtölvur. Nokkrar íslenskar leikbækur hafa komið út, þar á meða "Þín eigin Hrollvekja" eftir Ævar Þór Benediktsson.
Proxima Thulé (tímarit)
Meðal þess sem fjallað er um er: víkingaöldin, rúnir, norræn trúarbrögð og bókmenntir, og saga norrænna konunga. Sérstök áhersla er lögð á innrásir víkinga í Frankaríkið og stofnun hertogadæmisins í Normandí. Mikill hluti efnisins tengist á einhvern hátt íslenskum fornbókmenntum og fornmenningu.
Fyrsta bindið kom út árið 1994, og hafa nú komið út sex bindi (2011). Í tímaritinu birtast fræðigreinar og yfirlit um það sem er efst á baugi í fræðunum, t.d. fréttir og auglýsingar um ný rit, einkum rit á frönsku.
Efni tímaritsins er nær eingöngu á frönsku.
Asíugreni
Picea schrenkiana   eru sígræn tré sem var lýst af Fisch. og Carl Anton von Meyer. Picea schrenkiana er í Þallarætt. Það vex í fjöllum Mið-Asíu í 1.200–3.500 metra hæð.
Undirtegundir
Tegundin skiftist í eftirfarandi undirtegundir:
Guðmundur Magnússon (leikari)
Sonur Guðmundar er leikarinn Þorsteinn Guðmundsson.
Led Zeppelin II
Led Zeppelin II er önnur breiðskífa bresku rokk-hljómsveitarinnar Led Zeppelin. Hljómplatan var gefin út af Atlantic Records 22. október 1969. Hún var tekin upp í janúar til ágúst sama ár. Platan seldist mjög vel en hún náði bæði efst á metsölulista Bretlands og Bandaríkjanna.
Óskar Aðalsteinn Guðjónsson
Óskar Aðalsteinn Guðjónsson (1. maí 1919 – 1. júlí 1994) var íslenskur rithöfundur og vitavörður. Óskar er þekktastur fyrir öreigabókmenntir sínar í upphafi ferils síns, eins og t.d. skáldsöguna Grjót og gróður.
Bambuseae
Bambuseae er fjölbreyttasta undirætt af bambus í grasaætt. Hún inniheldur viðarkenndar tegundir frá hitabeltinu, þar á meðal nokkra risabambusa. Þeirra systurundirætt eru smávöxnu og jurtkenndu bambusarnir í undirættinni Olyreae, meðan viðarkenndu bambusarnir (Arundinarieae) úr tempraða beltinu eru fjarskyldari. Bambuseae skiftast í tvo hópa, nokkuð eftir uppruna; Neotropics (yfirættkvíslirnar Arthrostylidiinae, Chusqueinae, og Guaduinae) og frá Paleotropics (yfirættkvíslirnar Bambusinae, Hickeliinae, Melocanninae, og Racemobambosinae).
Ættkvíslirnar 68 skiftast á milli 7 yfirætta:
Eitt með öðru
Eitt með öðru er 33 snúninga LP hljómplata gefin út af Tónaútgáfunni árið 1976. Á henni flytja ýmsir tónlistarmenn þrettán lög. Upptaka í stereó: Tónaútgáfan. Pressun: Soundtek Inc. New York. Hönnun: Örn Ingi. Prentun: Valprent hf Akureyri.
Sifjareynir
Sifjareynir er náttúrulegur blendingur Urðareynis (Sorbus rupicola) með Reyniviði (Sorbus aucuparia), síðan aftur við S. aucuparia. Hann vex einvörðungu á eynni Arran við Skotland og er ógnað af tapi búsvæðis.
2. deild karla í knattspyrnu 1966
Leikar í '''2. deild karla í knattspyrnu''' hófust í 12. sinn árið 1966. Leikið var í tveimur riðlum. Þetta var í síðasta skipti sem ekkert lið féll niður um deild í 2. deild, en 3. deildin var stofnuð þetta ár.
A riðill
Í A riðli léku lið Fram, ÍBV, Víkings, Hauka og ÍBS.
B riðill
Í B riðli riðli léku Breiðablik, KS, FH og ÍBÍ
Úrslitaleikur
Úrslitaleikurinn var leikinn á milli Fram og Breiðabliks. Leikurinn fór 3-0 fyrir Fram
Viðreisn
Viðreisn er íslenskur stjórnmálaflokkur sem bauð sig fram í fyrsta skipti í Alþingiskosningum 2016. Fyrsti stefnumótunarfundur samtakanna var haldinn 11. júní 2014 en formlegur stofnfundur fór fram í Hörpu þann 24. maí 2016. Benedikt Jóhannesson, útgefandi, er einn af upphafsmönnum samtakanna og er fyrrum formaður flokksins. Hann var lengi vel trúnaðarmaður innan Sjálfstæðisflokksins en skráði sig úr honum til að vinna að stofnun Viðreisnar í kjölfar tillögu ríkisstjórnarinnar um afturköllun aðildarumsóknar að Evrópusambandinu og mótmælunum sem fylgdu henni. Samkvæmt Benedikt má finna innan Viðreisnar fólk sem hefur verið virkt í Sjálfstæðisflokki og Samfylkingunni, auk annarra sem annað hvort tilheyrðu öðrum flokkum eða engum. Núverandi formaður er Þorgerður Katrín Gunnarsdóttir.
Uppreisn - ungliðahreyfing Viðreisnar var stofnuð í maí árið 2016. Hugmyndin var að ungliðar mönnuðu framboðslista Viðreisnar til jafns við þá eldri.
Samkvæmt stefnuviðmiðum Viðreisnar eru samtökin „nútímalegur, frjálslyndur flokkur sem hefur það að markmiði að berjast fyrir réttlátu samfélagi, stöðugu efnahagslífi og fjölbreyttum tækifærum. Áhersla er lögð á markaðslausnir, vestræna samvinnu, frelsi, jafnrétti og jafnan atkvæðisrétt fyrir alla“.
Alþingiskosningar
Viðreisn hlaut 10,5% fylgi í Alþingiskosningunum árið 2016 og 7 þingmenn kjörna. Í kosningunum til Alþingis árið 2017 minnkaði fylgi flokksins niður í 6,7 og hlaut flokkurinn 4 þingmenn kjörna. Í kosningum til Alþingis árið 2021 fékk Viðreisn 8.3% atkvæða, bætti við sig þingmanni og fékk alls 5 þingmenn kjörna.
Borgarstjórnarkosningar
Í sveitarstjórnarkosningunum 2018 í Reykjavík fékk Viðreisn tvo borgarfulltrúa: Þórdís Lóa Þórhallsdóttir og Pawel Bartoszek. Flokkurinn myndaði meirihluta með Samfylkingu, Vinstri grænum og Pírötum. Í sveitarstjórnarkosningunum 2022 náði Pawel Bartoszek ekki kjöri en Þórdís Lóa myndaði meirihluta ásamt Samfylkingu, Pírötum og Framsóknarflokki.
Drottningarindversk vörn
Drottingarindversk vörn er skákbyrjun, afbrigði indverskrar varnar, og hefst á leikjunum: 1.d4 Rf6, 2.c4 e6, 3.Rf3 b6.
Sonic Youth
thumb|200px|Sonic Youth í [[Stokkhólmur|Stokkhólmi í Svíþjóð.]] thumb|181px|[[Moonlander, Lee Ranaldo, Sonic Youth, Yuri Landman, 2007]] Sonic Youth er rokk-hljómsveit frá New York-borg í New York-fylki í Bandaríkjunum. Sonic Youth byrjaði að spila árið 1981.
The Assassination of Gianni Versace: American Crime Story
The Assassination of Gianni Versace: American Crime Story eru bandarískir sjónvarpsþættir sem hófu göngu sína í janúar 2018 á sjónvarpsstöðinni FX. Þættirnir eru í raun önnu sería þáttaraðanna American Crime Story en fyrsta sería þáttana, sem kom út árið 2016, ber heitið The People Vs. O. J. Simpson og naut gífurlegra vinsælda. Þessi önnur sería, sem tengist þeirri fyrri ekki á nokkurn hátt, fjallar um morðið á tískuhönnuðinum Gianni Versace sem var skotinn til bana við heimili sitt í Miami, Flórída þann 15. júlí 1997 af fjöldamorðingjanum Andrew Cunanan. Þættirnir byggja að mestu leiti á bókinni Vulgar Favors: Andrew Cunanan, Gianni Versace, and the Largest Failed Manhunt in U.S. History sem skrifuð var af Maureen Orth í kjölfar morðsins á Versace.
Verne Global
thumb|right|Merki Verne Global. Verne Global er heildsali gagnaversþjónustu sem er staðsett á Ásbrú í Reykjanesbæ þar sem Keflavíkurstöðin var áður. Fyrirtækið var stofnað árið 2007 og stærstu fjárfestar voru þá Novator Partners og General Catalyst. Stærsti hluthafi nú er Wellcome Trust.
Keflavíkurgangan 1965
Keflavíkurgangan 1965 var haldin af Samtökum hernámsandstæðinga þann 9. júní árið 1965. Þetta var fjórða Keflavíkurgangan og beindist gegn bandarískri hersetu á Íslandi. Hún var jafnframt haldin til minningar um að 25 ár voru liðin frá hernámi breta í seinni heimsstyrjöldinni.
Aðdragandi og skipulag
Keflavíkurgangan 1965 var haldin í lok Menningarviku Samtaka hernámsandstæðinga sem haldin var í Lindarbæ. Meðal minnisstæðra atburða í dagskrá hennar var frumflutningur á tónverki Páls Pálssonar við Sóleyjarkvæði, en sú útgáfa var síðar gefin út á hljómplötu.
Tæplega 300 manns gengu af stað frá herstöðvarhliðinu á Miðnesheiði að loknu ávarpi Bryndísar Schram en fjölgaði talsvert í hópnum þegar á leið og var útifundurinn í göngulok í porti Miðbæjarskólans talinn afar fjölmennur. Morgunblaðið staðhæfði þó að meirihluti viðstaddra hefðu verið þar staddir fyrir forvitnissakir eða til að láta í ljós fyrirlitningu sína á göngunni. Þá tók blaðið fram að þegar lagt var af stað úr Kúagerði hefðu göngumenn verið 192 talsins, þar af helmingurinn konur og allmargt barna.
Jón Múli Árnason útvarpsþulur var fundarstjóri, ávörp fluttu Magnús Kjartansson ritstjóri og Ingimar Erlendur Sigurðsson rithöfundur. Jóhannes úr Kötlum las ljóð. Í tengslum við gönguna og menningarvikuna var bryddað upp á þeirri nýjung að selja sérstakt göngumerki til fjáröflunar og kostaði það 50 krónur.
Observatory Marine Park Eilat
Observatory Marine Park Eilat (hebreska: פארק המצפה התת-ימי באילת) er sjávardýrasafn, neðansjávarskoðunarstöð og skemmtigarður í Rauðahafinu. Safnið er staðsett á Southern Beac í Eilat í Ísrael.
Lough Neagh
thumb|Lough Neagh á korti. Lough Neagh ([lɔk ne], írska: Loch nEathach [lɔx ˈɲahax]) er stærsta stöðuvatn á Írlandi og jafnframt það stærsta á Bretlandseyjum, en það er um 388 km² að flatarmáli. Vatnið er um 30 km að lengd og um 15 km að breidd, og er staðsett í Norður-Írlandi, um 30 km vestur af Belfast. Vatnið er víða mjög grunnt, en það er að meðaltali 9 metrar að dýpt. Á dýpsta punkti er það um 25 metrar að dýpt. Sökum þess hve opið það er úr öllum vindáttum, og vegna þess hve grunnt það er, þá verður oft mjög stormasamt á vatninu.
Fimm af þeim sex sýslum sem eru í Norður Írlandi hafa strandlengju á vatninu, Antrim, Armagh, Londonderry, Down og Tyrone. Margir bæir eru við vatnið, m.a. Antrim, Toomebridge, Ballyronan, Lurgan, Craigavon og Magherafelt.
Írskar þjóðsögur segja frá því hvernig Lough Neagh var myndað af Fionn Mac Cumhaill þegar hann mokaði upp hluta af Írlandi í lófanum sínum og varpaði því í andstæðing sinn í Skotlandi.
Boeing 707
thumb|right|Boeing 707-þota frá Quantas. Boeing 707 er farþegaþota frá Boeing sem var framleidd frá 1958 til 1979. Þessar flugvélar gátu flutt 140 til 219 farþega og flugdrægni þeirra var milli 2.500 og 5.750 sjómílur (4.630 til 10.650 km).
Kynþroski
Kynþroski er sá aldur eða stigi þegar lífvera getur fjölgað sér. Það er stundum notað sem samheiti við fullorðinsár, þótt það tvennt fari ekki alltaf saman. Hjá mönnum er kynþroskaaldur kallað gelgjuskeið.
Flestar fjölfruma lífverur eru ekki færar um að fjölgað sér við fæðingu. Mismunandi eftir tegundum getur það þó verið dagar, vikur eða ár þar til líkamar þeirra eru færir það.
Árnahellir
Árnahellir er hellir í Selvogi í Ölfusi. Hann er í Leitahrauni. Hann er á lista yfir náttúruvætti á Íslandi og var lokaður fyrir aðgengi almennings árið 1995 til verndar dropasteinsmyndunum í honum sem eru afar viðkvæmar. Hellirinn er nefndur eftir Árna B. Stefánssyni, augnlækni sem fann hellinn um 1985.
Bjólfskviða (2006 kvikmynd)
Bjólfskviða (enska: Beowulf & Grendel) er kvikmynd í samframleiðslu á Íslandi, Kanada, Bretlandi, Bandaríkjunum og Ástralíu frá árinu 2005. Leikstjóri var Sturla Gunnarsson og er hún byggð á miðaldakvæðinu Bjólfskviðu. Myndin var að öllu leyti tekin upp á Íslandi og er aðallega á ensku, þó eru nokkur orð á latínu og íslensku.
Yngvi Ásgeirsson
Yngvi Ásgeirsson (f. 13. september 1994) er íslenskur knattspyrnumaður sem leikur í vörninni fyrir Geisla Aðaldal í Íslensku 4. deildinni. Hann þykir einstaklega góður í föstum leikatriðum og langskotum. Yngvi hefur spilað 19 deildarleiki fyrir Geisla Aðaldal og einn bikarleik og skorað eitt mark. Markið kom á 60. mínútu á móti Drangey 5. júlí 2017.
Júlía Tymosjenko
Júlía Volodymyrívna Tymosjenko (úkraínska: Ю́лія Володи́мирівна Тимоше́нко) (f. 27. nóvember 1960) er úkraínskur stjórnmálamaður. Hún var einn af leiðtogum appelsínugulu byltingarinnar árin 2004 – 2005 og var tvisvar forsætisráðherra Úkraínu, frá 24. janúar til 8. september 2005 og aftur frá 18. desember 2007 til 4. mars 2010.
Tymosjenko er leiðtogi stjórnmálaflokksins Föðurlands, sem hefur 19 fulltrúa á úkraínska þinginu um þessar mundir. Árið 2012 hafði Föðurland hlotið flest atkvæði og unnið 101 af 450 þingsætum. Tymosjenko hlaut 12,81% atkvæða í forsetakosningum Úkraínu árið 2014 og lenti í öðru sæti á eftir Petró Porosjenko. Tymosjenko hafði áður boðið sig fram til forseta árið 2010 en tapaði naumlega fyrir Víktor Janúkovytsj í annarri umferð kosninganna.
Eftir forsetakosningarnar 2010 var Tymosjenko ákærð fyrir ýmsa glæpi. Þann 11. október var hún sakfelld fyrir fjárdrátt og misbeitingu valds og dæmd til sjö ára fangelsisvistar og um 21 milljarða króna fjársektar. Margar erlendar ríkisstjórnir og stofnanir, þar á meðal Evrópusambandið, Bandaríkin, Mannréttindavaktin og Amnesty International, töldu réttarhöldin hlutdræg í garð Tymosjenko. Evrópusambandið setti lausn hennar úr fangelsi sem skilyrði fyrir því að samkomulag um nánari tengsl sambandsins við Úkraínu yrði undirritað.
Tymosjenko var leyst úr haldi þann 22. febrúar árið 2014, á lokadögum byltingarinnar gegn Janúkovytsj forseta. Úkraínska þingið kaus að endurskoða úkraínsk glæpalög og fella niður glæpina sem hún hafði verið dæmd fyrir. Eftir byltinguna lokuðu hæstiréttur Úkraínu og Mannréttindadómstóll Evrópu máli hennar og lýstu því yfir að enginn glæpur hefði verið framinn.
Tymosjenko styður inngöngu Úkraínu í Evrópusambandið og Atlantshafsbandalagið en er á móti inngöngu landsins í Evrasíska efnahagssambandið. Í fangelsi hafði hún farið í hungurverkfall til þess að knýja ríkisstjórn Janúkovytsj til þess að staðfesta fyrirhugaðan samning um nánari tengsl við Evrópusambandið.
Elche
thumb|Elche. Elche er borg og sveitarfélag í Alícantehéraði í Valensía á Spáni. Sjálf borgin er 11 km frá ströndinni. Íbúar eru um 230.000 (2018).
Borgin á sér langa sögu. Elche-konan (Dama de Elche) er stytta sem fannst á svæðinu og má rekja til 4. aldar fyrir Krist. Pálmalundurinn, Palmeral de Elche eða Palmerar d'Elx á valensísku, er á minjaskrá UNESCO. Þar eru 200.000 pálmatré.
Hákonar saga Ívarssonar
Hákonar saga Ívarssonar er forn íslensk saga, sem segir frá Hákoni Ívarssyni, sem var jarl á Upplöndum í Noregi á 11. öld. Aðeins eru varðveittir nokkrir kaflar úr sögunni.
Um söguna
Handritið AM 570 a 4to er íslensk skinnbók frá árabilinu 1450–1500. Þar eru brot úr fimm sögum, m.a. 6 blöð úr Hákonar sögu Ívarssonar, en mikið er glatað úr sögunni. Sagan er ekki til annars staðar, en til er útdráttur á latínu, sem talið er að Arngrímur Jónsson lærði hafi gert um 1600, eftir handriti þar sem sagan var heil. Útdrátturinn gefur nokkra hugmynd um það efni sem glatast hefur. Einnig hefur Snorri Sturluson stuðst við Hákonar sögu Ívarssonar þegar hann tók saman Heimskringlu. Er sagan því eldri en 1220, eða a.m.k. frumgerð hennar.
Fyrst segir frá æsku Hákonar og víkingaferðum. Hann giftist Ragnhildi, dóttur Magnúsar góða Noregskonungs, en þegar Haraldur harðráði sveik hann um jarlsnafnbót, fór hann til Danmerkur og gekk í þjónustu Sveins konungs Úlfssonar. Síðar sættist Hákon við Harald harðráða, sem gerði hann jarl á Upplöndum. Árið 1062 barðist Hákon með Haraldi gegn Sveini Danakonungi við ána Nizi (á Hallandi, nú í Svíþjóð) þar sem Norðmenn unnu sigur. Eftir orustuna náði Sveinn konungur fundi Hákonar, sem kom honum undan. Nokkru síðar fékk Haraldur vitneskju um þetta og ætlaði að láta Hákon gjalda fyrir með lífinu, en honum barst njósn og komst yfir til Svíþjóðar. Þeir börðust 1064, Haraldur vann sigur og batt þar með enda á ítök Hákonar á Upplöndum. Óvíst er hvenær Hákon dó.
Sagan dregur upp afar jákvæða mynd af jarlinum, sem þó sat á svikráðum við Harald Noregskonung. Hákon átti áhrifamikla afkomendur. Dóttir hans var amma Eiríks lambs Danakonungs, og önnur dóttir hans giftist Páli Þorfinnssyni Orkneyjajarli. Meðal afkomenda þeirra voru margir jarlar og annað stórmenni, t.d. Bjarni biskup Kolbeinsson í Orkneyjum. Hafa komið fram hugmyndir um að Bjarni biskup hafi látið rita söguna um 1200, og þá e.t.v. fengið Íslending til verksins.
Stephen Laybutt
Stephen Laybutt (fæddur 3. september 1977) er ástralskur fyrrverandi knattspyrnumaður. Hann spilaði 15 leiki og skoraði 1 mark með landsliðinu.
Hákonar saga Ívarssonar
Um söguna
Hákonar saga Ívarssonar er eina varðveitta fornsagan sem fjallar um Norðmann utan norsku konungsættarinnar. Það styrkir rökin fyrir að fleiri slíkar hafi verið til, t.d. Hlaðajarla saga.
Í Morkinskinnu er einnig sagt talsvert frá Hákoni Ívarssyni, en engin skrifleg tengsl virðast þar vera við Hákonar sögu Ívarssonar.
Blóðtappi
thumb|Skýringarmynd af blóðtappa sem hefur stíflað æð. thumb|Heilbrigð æð og æð þar sem er æðakölkun. thumb|Skýringarmynd af  leysigeislameðferð við blóðtappa í heila. Blóðtappi eru kekkir sem stífla blóðflæði í æðum. Þeir geta myndast á mismunandi stöðum í líkamanum. Blóðtappar í bláæðum geta myndast vegna hreyfingarleysis þegar vöðvapumpa sem dælir blóði til hjartans er ekki nógu virk og blóð staðnar í æð og myndar litla kekki meðfram æðaveggjum sem sem geta stækkað og síflað æðina. Slíkir blóðtappar eru ekki mjög hættulegir en ef þeir losna verður blóðrek (e. embolism) sem getur borist til hægri hliðar hjarta og þar til lungnaslagæðar en það getur verið banvænt. Blóðtappar geta einnig myndast í slagæðum vegna þess að fituútfellingar eða hörsl (e. plaque) safnast í veggi æða. Ef slíkar fituútfellingar losna getur blóðtappi myndast sem stíflar æð alveg eða að hluta. Það getur leitt til hjartaáfalls, heilablóðfalls og annarra æðasjúkdóma allt eftir staðsetningu blóðtappans.
Blóðtappar geta einnig myndast í hjarta í kjölfar gáttaflökts (e. arterial fibrillation) eða hjartaáfalls. Blóðtappar í fótum geta myndast bæði í slagæðum og bláæðum. Blóðtappar í bláæðum myndast oftast í fótum eða handleggjum og er einkenni þeirra meðal annars bólga, hita, roði og sársauki. Ef hins vegar blóðtappi myndast í slagæð í fæti verður ekki nóg blóðflæði til fótsins, tilfinning og hreyfigeta tapast og fóturinn hvítnar og þessu fylgja miklar kvalir.
Byltingin í Túnis
thumb|right|Túnisar mótmæla fyrir framan stjórnarbyggingu þann 23. janúar árið 2011. Byltingin í Túnis, einnig kölluð jasmínbyltingin, átti sér stað á árunum 2010 og 2011. Hún batt enda á áratugalanga einræðisstjórn forsetans Zine El Abidine Ben Ali og leiddi til stofnunar lýðræðisstjórnar í Túnis. Byltingin breiddist út til margra nágrannalanda Túnis og varð upphafspunktur arabíska vorsins, hrinu byltinga gegn einræðisstjórnum í Arabaríkjum Norður-Afríku og Mið-Austurlanda sem stóð sem hæst á árunum 2011 til 2012. Byltingin í Túnis hefur síðar fengið það orð á sig að vera eina bylting arabíska vorsins sem hlaut farsælan endi þar sem öll hin Arabaríkin sem fóru í gegnum byltingu á þessum tíma hafa síðan þá ýmist snúið aftur til einræðis eða liðið mannskæðar borgarastyrjaldir. Vaxandi óánægja með túnisk stjórnvöld á síðari árum hefur þó varpað skugga á langtímaárangur byltingarinnar, sérstaklega frá árinu 2021.
Söguágrip
Zine El Abidine Ben Ali hafði komist til valda árið 1987. Stjórn hans hafði leyft takmarkaða stjórnarandstöðu en í reynd hafði lýðræði í Túnis verið lítið sem ekkert frá sjálfstæði landsins og stjórnin sætti ásökunum um bæði einræðistilburði og spillingu. Í aðdraganda byltingarinnar hafði óánægja með atvinnuleysi, hækkun matvælaverðs og skort á grundvallarmannréttindum farið sívaxandi.
Ben Ali brást fyrst við mótmælunum með því að lýsa yfir neyðarástandi í landinu. Í janúar árið 2011 neyddist Ben Ali hins vegar til þess að flýja land ásamt fjölskyldu sinni og hafði með sér mikinn hluta af gullforða landsins. Ben Ali hlaut hæli í Sádi-Arabíu en eftir flótta hans frá Túnis var réttað yfir honum þar án viðveru hans og hann dæmdur til 35 ára fangelsisvistar fyrir að stela ríkisfjármunum. Forsætisráðherrann Mohamed Ghannouchi stofnaði bráðabirgðastjórn sem skipuð var mörgum ráðherrum fyrri stjórnarinnar en mótmælendurnir létu þetta ekki nægja og knúðu Ghannouchi fljótt til afsagnar. Fouad Mebazaa, forseti þingsins, var skipaður forseti Túnis til bráðabirgða og leiddi þjóðstjórn fram að þingkosningum til að koma til móts við kröfur mótmælendanna. Lýðræðislegar kosningar fóru fram í október 2011 og í kjölfarið kaus þingið mannréttindafrömuðinn Moncef Marzouki nýjan forseta Túnis.
Mikið hefur verið rætt um hlutverk internetsins og samfélagsmiðla í að hleypa byltingunni af stokkunum. Miðlar á borð við Facebook, Twitter og YouTube voru notaðir til þess að miðla upplýsingum meðal mótmælenda og virkja bæði ungt fólk og millistétt landsins í byltingunni. Deilt hefur verið um hvort internetið sem slíkt hafi blátt áfram hrundið byltingunni af stað eða hvort undirliggjandi samfélagsaðstæður í Túnis hafi skipt mestu máli.
Túnisk stéttarfélög léku jafnframt mikilvægt hlutverk í byltingunni og í að stýra landinu í átt að lýðræði í kjölfar hennar. Árið 2013 stofnuðu fjögur atvinnusamtök með sér túniska þjóðarsamræðukvartettinn og gegndu lykilhlutverki í að stofna til lýðræðislegs fjölflokkakerfis eftir byltinguna. Fyrir framlag sitt til lýðræðisþróunar í Túnis hlaut þjóðarsamræðukvartettinn friðarverðlaun Nóbels árið 2015.
Svartahafs brislingur
Svartahafs brislingur (fræðiheiti: Clupeonella cultriventris) er uppsjávartegund af síldarætt og ber enska nafnið Black and Caspian sea sprat. Tegundin lifir í Svartahafi, Kaspíahafi og Asóvshafi, en einnig í vötnum og aðliggjandi ám allt að 60 m inn til lands. Þessi tegund greinist í tvær undirtegundir,  Clupeonella cultriventris cultriventris í Svartahafi og Asóvshafi og Clupeonella cultriventris caspia í Kaspíahafinu. Í þessari grein verður ekki gerður greinamunur á undirtegundunum heldur talað almennt um tegundina Clupeonella cultriventris.
Útlit
Meðallengd brislingsins er 10 cm en hann getur orðið allt að 14,5 cm langur og 5 ár gamall.
Efri hluti fisksins getur verið allt frá ljósgrænum lit yfir í blá-grænan en kviðurinn er silfurlitaður eða út í gult. Fiskurinn er örlítið yfirmynntur og eyruggarnir eru frekar langir og oddmjóir.
Lengdin á eyruggunum og kviðuggunum aðgreinir Svartahafs brislinginn í undirtegundirnar tvær, en báðir þessir uggar eru lengri hjá C. cultriventris cultriventris en hjá C. cultriventris caspia.
Árni B. Stefánsson
Árni Björn Stefánsson (fæddur 30. mars 1949) er augnlæknir, kajakræðari og hellakönnuður.
Svartahafs brislingur
Lifnaðarhættir og búsvæði
thumb|Heildarafli Svartahafs brislings eftir veiðisvæðum Í grunninn er þetta tegund sem lifir í ísöltum sjó í norðvesturhluta Svartahafs, Kaspíahafi og Asóvshafi, en hann þolir líka fullan saltstyrk (34‰). Fiskarnir lifa einnig í aðliggjandi ám og fara allt að 60 m inn til lands og finnast auk þess í  vötnum í Búlgaríu, Rúmeníu og Tyrklandi.
Svartahafs brislingurinn á auðvelt með að aðlaga sig að breyttum umhverfisaðstæðum, eins og t.d. breyttu saltmagni. Því er talið að ef hann bærist til annarra hafsvæða eða vatna, t.d. með kjölfestuvatni skipa, þá gæti hann aðlagað sig að nýju búsvæði og haft ófyrirséð áhrif á þá fiskistofna sem eru þar fyrir.
Hrygning og vöxtur
Hrygningin á sér stað á misjöfnum tíma eftir því hvar fiskurinn lifir. Hrygning í Kaspíahafinu byrjar í apríl, nema í suðurhlutanum þar sem hrygning byrjar í febrúar og stendur yfir fram í lok júní. Hrygningin nær hápunkti fyrri hlutann í maí og fer fram við strandlengjuna á litlu dýpi, í júní færist hrygningin utar og er þá á allt að 5-6 m dýpi. Hrygningin í Asóvshafi byrjar seint á vorin og stendur yfir fram á sumar, en þar er hápunkturinn einnig í maí.
Hrygningin fer bæði fram í ísöltum sjó og neðarlega í ám þar sem að örlítil selta er til staðar, en eggin þurfa að vera í söltu vatni. Hentugasta hitastigið við hrygningu og fyrir lirfurnar eftir að eggin hafa klakist er 14-19°C.
Hver hrygna getur hrygnt á bilinu 9.500 – 60.000 hrognum sem hvert og eitt er aðeins um 1 mm í þvermál. Eggin klekjast u.þ.b. 27-30 klst. eftir hrygningu og heildarlengd lirfunnar er þá á bilinu 1,3-1,8 mm. Neðan á lirfunum er stór eggjarauðu-poki sem inniheldur næringarefni sem eru lirfunni lífsnauðsynleg fyrst um sinn. Lirfurnar fara fljótlega eftir klakningu upp í efstu lög sjávar til að nærast. Öldugangur getur verið mikill efst í sjónum í hvassviðrum, og í vondu veðri eru lífslíkurnar litlar fyrir smáar lirfurnar. Þær lirfur sem komast af stækka hratt fyrstu mánuðina og fiskurinn verður kynþroska um 1 árs aldur, þá 45-70 mm langur.
Nytjar
Svartahafs brislingurinn er mikið notaður til niðursuðu, fiskurinn er þá marineraður í tómatsósu eða olíu, en fæst einnig reyktur og í olíu. Þetta er selt undir heitinu „kilka“. Brislingurinn er einnig saltaður á sama hátt og við þekkjum með síldina, en þá er hann saltaður og pæklaður heill en á þessari heimasíðu er því lýst hvernig hægt er að flaka fiskinn á þægilegan máta. Bæði er hægt að nota niðursoðna fiskinn og saltaða fiskinn í ýmsa rétti en hér er vefsíða með nokkrum uppskriftum og afurðir af fiskinum.
Veiðar
thumb|Heildarafli Svartahafs brislings eftir veiðiþjóðum Svartahafs brislingur er ekki alinn í fiskeldi, hann er eingöngu veiddur á hans náttúrulegu heimkynnum. Eins og myndin hér til hliðar sýnir var Rússland aflamesta þjóðin við veiðar á Svartahafs brisling eftir að Sovétríkin sundruðust og þau veiddu stóran hluta heildaraflans fram að aldarmótum. Í dag skiptist aflinn á milli 4 þjóða, Íran, Túrkmenistan, Úkraínu og Rússlands.
Veiðar á stofninum minnkuðu mikið í Svartahafi og Miðjarðarhafi í lok níunda áratugarins. Talið er að fiskistofninn hafi minnkað vegna ofveiða og óhagstæðra umhverfisaðstæðna, auk þess sem að ný tegund barst á þessi mið. Mnemiopsis leidyi er tegund marglytta sem kom í miklu magni í Svartahafið og Asóvshaf á þessum árum. Marglyttan lifir á dýrasvifi eins og brislingurinn og er því keppinautur um fæðu á þessum slóðum. Stærð fiskistofnsins hefur því minnkað vegna aukinnar samkeppni um æti, en einnig er talið að mengun í Svartahafinu sé hluti af ástæðunni.
Marglyttan er einnig komin í Kaspíahaf en þar hefur fiskurinn nýtt sér þá eiginleika sína að geta aðlagast breyttu saltmagni og fer upp í árnar til að nærast. Þar er fiskurinn í friði frá marglyttunum sem þola ekki svona lágan saltstyrk.
Svartahafs brislingurinn hefur marga afræningja, t.d. seli og stærri fiska og er þess vegna mikilvægur fyrir vistkerfið í heild. Ef stofninn minnkar verður minna af æti fyrir afræningjana og þá gæti farið að halla undan fæti þeirra stofna sem ekki hafa nægt æti.
Biðröð (tölvunarfræði)
thumb|Staki bætt í FIFO biðröð thumb|Staki bætti í forgangsbiðröð. thumb|Stökum bætt í tvíendaröð. thumb|Staki ýtt á stafla.
Biðröð í tölvunarfræði er hugtak yfir gagnagrindur sem líkja eftir ýmsum tegundum biðraða sem fyrirfinnast í hinum efnislega heimi. Í bankanum er fólk þjónustað í þeirri röð sem það kemur inn. Slík biðröð er kölluð FIFO (e. First In First Out), eða fyrstur inn fyrstur út. Þegar staki er bætti í FIFO biðröð er öruggt að það verði fjarlægt á undan öllum stökum sem á eftir koma.
Á neyðarmóttöku eru sjúklingar afgreiddir eftir því hversu alvarlega þeir eru slasaðir. Þar er almenna reglan fyrstur inn fyrstur afgreiddur, en hægt er að gefa sjúklingum hærri forgang sem þess þurfa. Þetta er einkenni á forgangsbiðröð (e.priority queue). Þar fær hvert stak vægi sem gjarnar er heiltala. Misjafnt er hvort hærri tala gefur hærri eða lægri forgang. Heiltalan 0 getur táknað hvort sem er lægsti eða hæsti forgangur.
Stafli er tegund af biðröð sem er mikið notuð. Stafli hefur svipaða eiginleika og stafli af diskum sem staflað er hvor ofan á annan. Hvert stak fer efst á staflann, og þegar stak ef fjarlægt af staflanum er það alltaf það stak sem síðast var sett á hann.
Til eru aðrar útgáfur af biðröðum eins og tvíendaröð (e. double ended queue, deque). Í tvíendaröð er hægt að bæta við og fjarlægja stök á báðum endum biðraðarinnar. Tvíendaröð sameinar eiginleika FIFO biðraðar og hlaða.
Fleiri tegundir af biðröðum eru til sem ekki verða nefndar hér, en allar hafa þær þá eiginleika að stökin eru skipulögð sem einföld röð og aðeins er hægt að bæta við og fjarlægja stök af endum raðarinnar.
Lönd eftir landsframleiðslu á mann (KMJ)
thumb|right|Heimskort sem sýnir lönd lituð eftir landsframleiðslu á mann (KMJ). Lönd eftir landsframleiðslu á mann (KMJ) er listi yfir lönd heimsins sem er raðað eftir vergri landsframleiðslu, sem er verðmæti allrar vöru og þjónustu sem framleidd var í landinu það ár deilt með miðársgildi fjölda íbúa sama ár.
Verðgildi VLF í dölum er hér reiknað út frá kaupmáttarjöfnuði. Slíkir útreikningar eru framkvæmdir af ýmsum stofnunum, þar á meðal Alþjóðagjaldeyrissjóðnum, Pennsylvaníu-háskóla og Alþjóðabankanum. Þar sem tölurnar byggja að hluta til á áætluðum gildum, geta niðurstöður verið ólíkar eftir því hvaða stofnun á í hlut. Stundum er þessi munur umtalsverður. Kaupmáttarjöfnuður byggir á áætlun fremur en hörðum staðreyndum og ætti að notast með varúð.
Samanburður á auðlegð þjóðanna er líka oft unninn miðað við nafnvirði landsframleiðslunnar, sem endurspeglar ekki ólíkt verðlag í löndunum (sjá Lönd eftir landsframleiðslu (nafnvirði)). Kostirnir við að nota nafnvirði eru þeir að minni áætlunar er þörf og það endurspeglar með meiri nákvæmni þátttöku íbúa landsins í efnahagslífi heimsins. Almennt séð dreifast tölurnar minna sé miðað við kaupmáttarjöfnuð, en ef miðað er við nafnvirði.
La Spezia
thumb|La Spezia. La Spezia er höfuðborg La Spezia-héraðs önnur stærsta borg Lígúríu á Ítalíu. Hún er miðja vegu á milli Genúa og Pisa. Borgin er þekkt fyrir stóra skipahöfn og eru þar einnig höfuðstöðvar ítalska herflotans frá 19. öld.
Spezia Calcio er knattspyrnulið borgarinnar. Það komst fyrst í Serie A árið 2020.
Grünfeldsvörn
Grünfeldsvörn er skákbyrjun, afbrigði indverskrar varnar, nefnd eftir Ernst Grünfeld og kemur upp eftir leikina:
Kóngsindversk vörn nefnist byrjun þegar svartur leikur 3..Bg7 í stað 3..d5.
Hestsannáll
Hestsannáll er annáll eftir Benedikt Pétursson prest á Hestþingi í Borgarfirði. Annállinn nær yfir árin frá 1665-1718.
dæmi;
1697 Hestsannáll: Var vetur góður öndverður, frostasamur og harður ofanverður. Sami ís var þá á Hvítá hér í Borgarfirði frá Marteinsmessu til sumars hið neðra; lagði þá Hvítá nær undir bæinn Refsstaði, en var riðin á ís í Háafellsnes. Þessi vetur var af mörgum kallaður Vatnsleysuvetur, því að vatn þraut fyrir frostum víða um sveitir; höfðu margir þar af þungar þrautir. ... Skiptapi varð í Mýrdal austur með 15 mönnum, annar undir Eyjafjöllum, þriðji á Eyrarbakka með 4 mönnum. ... Árferði var gott til lands og sjóar fyrir austan. ... Manndauði af hungri og vesöld um norðursveitir og vestur um Steingrímsfjörð og Trékyllisvík; lágu ísar á ám og vötnum, einkum vestanlands, allt til fardaga. Um vorið skiptapi á Akranesi, týndust 5 menn, fóru úr kaupstað... . ... Sumarið var gott, en grasvöxtur lítill. Árferði gott fyrir austan. Skiptapi varð á Seltjarnarnesi, týndust menn þrír... . ... Haustið gerðist kalt og snjóasamt. Voru ár á ísi gengnar fyrir Mikalesmessu. ... Skiptapi varð undir Jökli að Keflavík, með 8 mönnum, á Völlum [Brimilsvöllum] annar með 6 mönnum.
The Amazing Truth About Queen Raquela
The Amazing Truth About Queen Raquela (stytt Queen Raquela) er íslensk kvikmynd leikstýrð af Ólafi Jóhannessyni frá árinu 2007. Myndin átti upphaflega að vera heimildarmynd, en Ólafur ákvað fljótlega að gera frekar leikna kvikmynd sem lítur út fyrir að vera heimildarmynd. Margir leikaranna leika sjálfan sig í myndinni.
Morrissey
Steven Patrick Morrissey (fæddur 22. maí árið 1959), betur þekktur sem Morrissey er enskur og írskur tónlistarmaður. Morrissey ólst upp í Manchester og var úr írskri kaþólskri fjölskyldu. Hann fékk ungur mikinn áhuga á tónlist og stofnaði aðdáendaklúbb New York Dolls þegar hann var unglingur. Sem ungur maður tók hann þátt í pönksenu Manchester og varð síðar tónlistarblaðamaður. Hann reis til frægðar sem söngvari og textahöfundur The Smiths sem starfaði frá 1982-1987. Eftir hóf hann sólóferil.
Morrissey flutti til Los Angeles um miðjan 10. áratuginn. Hann sendi frá sér sjálfsævisögu árið 2013. Morrissey greindi frá því 2015 að hann hafi farið í krabbameinsmeðferð. Knattspyrnumaðurinn Robbie Keane er náfrændi hans.
Morrissey hefur verið þekktur fyrir umdeildar skoðanir og yfirlýsingar, þar á meðal um siðleysi kjötáts.
Árið 2006 spilaði Morrissey á Íslandi. Til stóð að hann myndi spila í Hörpu 2015 en hann var ósáttur við að kjöt væri selt í húsinu meðan hann spilaði.
Caveat emptor
Caveat emptor er latneskt hugtak og þýðir Vara þig, kaupandi eða kaupandinn gæti sín og er meginregla í samningalögfræði við sölu á fasteignum eftir undirskrift kaupsamnings eða afsals og getur einnig átt við um þjónustu eða aðrar söluvörur. Orðasambandið og notkun þess sem frávísun ábyrgðar koma upp þegar seljandinn hefur meiri vitneskju um söluvöru sína en kaupandinn. Það ástand er nefnt upplýsingamisræmi. Gallar í söluvöru eða þjónustu eru oftast nefndir „faldir gallar“ á íslensku og sé hægt að sanna að gallar hafi verið faldir vísvitandi gildir ekki relgan. Víða er algengt að tekið sá á upplýsingamisræmi milli kaupanda og seljanda með löglega bindandi ábyrgðarsamningi einsog ábyrgðarskirteini eða öðru álíka samningi. En án slíks samning gildir oft hin forna regla, að kaupandinn vari sig.
Tara (Írlandi)
Tara-hæð, (i. Teamhair na Rí, Hæð konunganna) er hæð við Boyne ánna, milli Navan og Dunshaughlin í Meath-sýslu í Leinster á Írlandi. Hæðin er sögufræg á Írlandi, en þar er sagt að Árd Rí Éireann (Hákonungur Írlands) hafi haft aðsetur. Á svæðinu er mjög mikið um fornminjar.
Jordan Spieth
Jordan Alexander Spieth (f. 27. júlí 1993) er Bandarískur atvinnumaður í golfi og spilar á PGA mótaröðinni. Hann er númer eitt í heiminum samkvæmt Official World Golf Ranking í 45. viku 2015. Hann hefur unnið bæði Masters og Opna Bandaríska meistaramótið á þessu ári. Hann vann einnig Fedex stigalistann.
Fyrsta risamótið sem Jordan vann var Masters 2015 og þénaði hann 1,8 milljónir dollara á því. Hann lék á 270 höggum eða 18 höggum undir pari vallarins og sló þar með met Tiger Woods sem yngsti sigurvegari á Masters. Hann vann líka Opna Bandaríska 2015 á 5 höggum undir pari vallarins og er hann yngsti sigurvegarinn og sló þar með met Bobby Jones frá 1923. Hann fullkomnaði svo tímabilið með sigri á Tour Championship og þar með Fredex cup.
Gæludýr
Gæludýr er heimilisdýr sem haldið er fólki til félagsskapar og ánægju, öfugt við búfjárrækt, tilraunadýr, vinnudýr eða keppnisdýr, sem alin eru í hagnaðarskyni. Vinsælustu gæludýrin eru þau sem þekkt eru fyrir aðlaðandi útlit, hollustu eða fjörugan persónuleika sinn. Ættbók er einnig oft mikilvægur þáttur hjá fólki við val á gæludýri og tryggir að um hreinræktað afbrigði sé að ræða.
Hélène Laporte
Hélène Laporte (fædd 29. desember 1978 í Villeneuve-sur-Lot) er franskur stjórnmálamaður. Hún hefur setið á Evrópuþinginu fyrir frönsku Þjóðfylkinguna frá árinu 2019.
Jóhanna Guðrún Jónsdóttir
Æska
Jóhanna Guðrún fæddist í Kaupmannahöfn í Danmörku þann 16. október 1990. Foreldrar hennar voru Jón Sverrir Sverrisson, rafmagnsfræðingur, og Margrét Steinþórsdóttir, hjúkrunarfræðingur. Hún segist hafa byrjað að syngja áður en hún lærði að tala. Fjölskyldan flutti til Reykjavíkur þegar hún var tveggja ára gömul og bjó þar í sex ár en fluttist þá til Hafnarfjarðar. Jóhanna stefndi alltaf að því að verða söngkona frá því að hún var ungbarn. „Það kom aldrei neitt annað til greina hjá mér en að syngja og ég hafði alltaf mjög mikinn áhuga á því að syngja fyrir aðra. Alveg frá því að ég var pínulítil.“ Áhugi hennar á tónlist óx og þegar hún var átta ára gömul tók hún þátt í söngvakeppni ásamt 100 öðrum börnum. María Björk, söngkennarinn sem stóð fyrir keppninni, varð hrifin af Jóhönnu sem lenti í sjötta sæti og fannst hún vera mjög efnileg. María bauð Jóhönnu inngöngu í söngskólann sinn fyrir börn þar sem hún lærði grundvallaratriðin í flutningi á lögum. Eftir að hafa tekið eitt námskeið í skólanum ákváðu þær María og Jóhanna að gefa út plötu.
Upphaf
thumb|right|250px|Jóhanna Guðrún áritar eintök af plötunni „Ég sjálf“ Árið 1999 hóf Jóhanna vinnu að fyrstu plötunni sinni „Jóhanna Guðrún 9“. Á plötunni voru íslenskar útgáfur erlendra laga, þar á meðal „Genie in a Bottle“ og „Torn“. Umboðsmaður og tónlistarkennari Jóhönnu, María Björk, sá um söng og upptökustjórn við gerð plötunnar en á henni voru ellefu lög. Lagið „Bíóstjarnan mín“ var gefið út sem smáskífa og komst í topp tíu á vinsældalista á Íslandi. Páll Rósinkranz söng einnig á móti Jóhönnu í íslenskri útgáfu lagsins „I'll Be There“ sem á íslensku hét „Mundu mig“. Platan kom út á tíu ára afmælisdegi Jóhönnu, þann 16. október 2000 og hlaut mikið lof gagnrýnenda. Um það bil hálfu ári seinna hafði fyrsta hljómplata hennar selst í yfir 10.000 eintökum.
Fljótlega sneri Jóhanna aftur í upptökuverin og fór að vinna að annarri plötu sinni „Ég sjálf“. Platan kom út árið 2001 og var ekki síður vinsæl en sú fyrri. Jóhanna var á þeim tíma ein vinsælasta barnastjarna Íslands og kom oft fram á skemmtunum. Hún höndlaði athyglina vel, enda fannst henni hún vera nokkuð eðlileg. „Ég þekkti lítið annað. Þetta var það sem ég vildi og stefndi að“. Jólin 2002 gaf hún svo út síðustu plötuna sína í sex ár, „Jól með Jóhönnu“. Á plötunni voru mörg fræg jólalög þar á meðal „Heims um ból“. Skólaganga hennar var ekki hefðbundin vegna tónlistarinnar en það urðu aldrei nein vandamál sem fylgdu frægðinni og aldrei var hún lögð í einelti, „Auðvitað er alltaf einhver aukaleg athygli og einhver slæm athygli sem fylgir þessu en ég náði alveg að útiloka hana“.
Unglingsárin
Eftir að „Jól með Jóhönnu“ kom út tók hún sér frí frá sviðsljósinu en það var sameiginleg ákvörðun Maríu og foreldra hennar. Þau ákváðu að hún gæti snúið aftur þegar hún væri tilbúin. Jóhanna eyddi mestöllum tíma sínum í upptökuverinu til þess að æfa og þróa söngrödd sína þó að hún væri ekki lengur að gefa út plötur. Hún notaði þennan tíma til þess að þróa sig og finna réttu stefnuna í tónlistinni.
Frá ellefu ára aldri þangað til að hún var fimmtán ára gömul ferðaðist Jóhanna mikið til New York og Los Angeles á fundi til þess að æfa sig og undirbúa framtíðina. Henni gafst tækifæri til þess að vinna með mörgum þekktum listamönnum og öðru hæfileikaríku fólki. Hún gerði heila plötu með Lee Horrocks, lagahöfundi, og Rick Wade sem var stór stjörnuútgefandi í Bandaríkjunum á þeim tíma. Platan var aldrei gefin út. Jóhanna gerði samning við Sony þar sem Tommy Mottola var upptökustjóri en hann vildi bíða með að gefa út plötu þangað til að hann hefði sjálfur stofnað sitt eigið útgáfufyritæki. Mottola vildi bíða þar til hún yrði átján ára svo að röddin hennar gæti þróast meira en Jóhönnu fannst það vera of langur tími. Hún rifti samningnum en hélt samt sem áður áfram að vinna með Wade.
Kjörnir alþingismenn 1971
Þetta er listi yfir kjörna Alþingismenn eftir Alþingiskosningarnar 1971.
Jóhanna Guðrún Jónsdóttir
Butterflies and Elvis
Í lok ársins 2008 gaf Jóhanna út sína fyrstu plötu í sex ár, Butterflies and Elvis. Hún starfaði þá undir nafninu Yohanna og hafði skrifað flest lögin á plötunni ásamt Lee Horrocks sem framleiddi einnig plötuna ásamt Maríu Björk. Hún valdi sviðsnafnið Yohanna af því að hún var orðin þreytt á því að heyra Bandaríkjamenn kalla sig „djóhana“. Platan var að mestu tekin upp í Los Angeles. Jóhanna kallaði þessa plötu fyrstu „fullorðins“ plötuna sína enda hafði hún eytt mörgum árum í undirbúning. Platan var gefin út í mörgum Evrópuríkjum þar á meðal Danmörku, Noregi, Finnlandi, og Svíþjóð þar sem hún lenti í tuttugasta sæti á vinsældalistanum.